Analiza javnih finansija za period januar-septembar 2018[[1]](#footnote-1)

Kontinuirano sprovođenje mjera fiskalne konsolidacije i dobre ekonomske performanse usmjereni na dalje jačanje fiskalne stabilnosti i stabilizaciju javnih finansija doprinijeli su većem ostvarenju prihoda budžeta u periodu januar-septembar tekuće godine u odnosu na isti period prethodne godine za 157,0 mil ili 14,1%.

JAVNE FINANSIJE

**Javni prihodi** za period januar-septembar 2018. godine iznosili su 1434,3 mil.€ ili 31,2% procijenjenog BDP-a (4.604,5 mil. €). Što je na nivou plana. U odnosu na isti period 2017. godine prihodi su veći za 168,6 mil.€ ili 13,3%, najvećim dijelom kao rezultat povećanja poreskih prihoda za 119,5 mil.€, odnosno 18,4%. U ovoj kategoriji najviše su povećani prihodi od: poreza na dodatu vrijednost za 58,0 mil. € i doprinosa za 20,6 mil.€.

**Javna potrošnja** u posmatranom periodu 2018. godine iznosila je 1.463,8 mil.€ ili 31,8% BDP-a, i povećana je za 104,1 mil.€ ili 7,7% u odnosu na uporedni period prethodne godine. Javna potrošnja je povećana zbog većih izdataka za kapitalni budžet u iznosu od 50,3 mil.€, transfera institucijama, pojedincima, nevladinim organizacijama u iznosu od 33,5 mil.€. kao i većih izdataka za zarade za 12,5 mil.€.

**Deficit javnih finansija** u periodu januar-septembar 2018. godine iznosio je 29,5 mil.€ ili 0,6% BDP-a, i manji je za 64,5 mil.€ u odnosu na deficit iz istog perioda prethodne godine. Primarni suficit javnih finansija iznosio je 43,8 mil.€ ili 1,0% BDP-a.

BUDŽET CRNE GORE

**Primici Državnog Budžeta**[[2]](#footnote-2) u periodu januar-septembar 2018. godine iznosili su 1.934,9 mil. €, od čega se na izvorne prihode odnosi 1.273,1 mil. €, dok je 661,8 mil.€ prihodovano iz drugih izvora finansiranja, dominantno iz zaduživanja na inostranom tržištu. Izvorni prihodi budžeta su na nivou plana, dok su u odnosu na ostvarene u istom periodu 2017. viši za 157,0 mil.€ ili 14,1%.

Najznačajnija pozitivna odstupanja u dijelu poreskih prihoda u odnosu na isti period prošle godine zabilježena su kod: prihoda po osnovu poreza na dodatu vrijednost za 58,0 mil. €, kao rezultat ekonomske aktivnosti i povećanja opšte stope PDV-a za 2 p.p i doprinosa za 20,6 mil.€ uslijed naplate poreskih potraživanja shodno Zakonu o reprogramu poreskih potraživanja.

Najznačajnija pozitivna odstupanja u dijelu neporeskih prihoda u odnosu na isti period prošle godine zabilježena su kod ostalih prihoda koji su viši za 35,6 mil.€ ili približno 2 puta više, uslijed povećanja prihoda od kapitala.

**Ukupni izdaci budžeta** u periodu januar-septembar 2018. godine iznosili su 1.298,4 mil.€ ili 28,2% procijenjenog BDP-a za 2018. godinu (4.604,5 mil. €), od čega je finansirana tekuća budžetska potrošnja u iznosu od 1.153,9 mil.€ i kapitalne investicije 144,6 mil. €. U odnosu na isti period prethodne godine, rashodi su povećani za 79,7 mil.€ ili 6,5%, i to najviše, zbog povećanja kapitalnog budžeta za 43,5 mil.€, prvenstevno zbog intenziteta izvođenja radova na prioritetnoj dionici Autoputa.

Kao rezultat kretanja prihoda i rashoda u periodu januar-septembar, **deficit centralnog budžeta** iznosio je 25,3 mil.€ ili 0,6% BDP-a, i manji je za 77,3 mil.€ od deficita ostvarenog u istom periodu 2017. godine. Otplata duga iznosila je 307,4 mil.€. Primarni suficit budžeta iznosio je 45,3 mil.€ ili 1,0% BDP-a.

 LOKALNA SAMOUPRAVA

**Prihodi lokalne samouprave** u periodu januar-septembar 2018. godine iznosili su 161,3 mil.€ ili 3,5% BDP-a, i bilježe rast od 11,4 mil.€ ili 7,6% u odnosu na isti period 2017. godine. U okviru prihoda, pozitivno odstupanje u odnosu na isti period prethodne godine bilježe porez na promet nepokretnosti za 5,7 mil.€ i ostali prihodi za 5,1 mil.€. U odnosu na plan, prihodi lokalne samouprave su manji za 0,6 mil.€ ili 0,4%.

**Rashodi lokalne samouprave** u posmatranom periodu 2018. godine iznosili su 165,4 mil.€ ili 3,6% BDP-a, što je 23,9 mil.€ više u odnosu na isti period 2017. godine.

Za prvih devet mjeseci 2018. godine zabilježen je **deficit lokalne samouprave** u iznosu od 4,1 mil.€ ili 0,1% BDP-a, dok je otplaćeno 36,0 mil.€ obaveza iz prethodnog perioda.

1. Podaci su preliminarni. [↑](#footnote-ref-1)
2. Primici Budžeta uključuju izvorne prihode (direktne i indirektne poreze i neporeske prihode), primitke od otplate kredita, pozajmice, donacije i prihode od prodaje imovine. [↑](#footnote-ref-2)